เคยเป็นวัณโรคที่ต่อมน้ำเหลืองคะ เคยทานยาครบตามที่กำหนดแล้ว ครั้งที่สุดท้ายที่ไปหา บอกว่าก้อนที่จะแห้งละยุบหายไปเอง แต่ผ่านมา2ปีก้อนที่คอยังอยู่เหมือนเดิมเลยคะไม่ยุบอะไรเลย อยากรู้คะว่าต้องทำยังไงต่อดีคะกังวนมากเลยคะ หน้าอ้วนแต่ตัวผอมด้วยคะตอนนี้ไม่ม่รู้ว่าเป็นเหนียงหรือบวมเพราะก้อนที่คอ เคยใช้สิทธประกันสุขภาพแต่ก่อนไปหาต้องใช้ใบส่งตัวก่อนไปโรงบาล
สวัสดีค่ะ เถียน เถียนวัณโรคเป็นเชื้อแบคทีเรียชนิดหนึ่ง ที่ทำให้้เกิดการติดเชื้อได้แทบจะทุกอวัยวะในร่างกายที่พบบ่อยก็คือวัณโรคปอด และวัณโรคต่อมน้ำเหลืองโดยวัณโรคที่ต่อมน้ำเหลืองนั้น อาการอาจมาด้วยมีไข้ต่ำๆ และมีก้อน (ที่ต่อมน้ำเหลือง) ที่พบบ่อยมักจะเป็นที่ต่อมน้ำเหลืองบริเวณคอ ต่อมจะโตมากขึ้นจนกลายเป็นฝี และแตกมีน้ำหนองซึมออกมาได้ การวินิจฉัยทำได้ด้วยการตรวจชิ้นเนื้อที่ต่อมน้ำเหลืองการรักษาคือการรับประทานยาต้านวัณโรคให้ครบตามที่แพทย์สั่งประมาณ 9-12 เดือน และกลับไปติดตามอาการตามนัดว่าหายขาดแล้วค่ะ หากผ่านมา 2 ปีหลังกินยาครบแล้วยังมีก้อนที่คออยู่ ควรจะกลับไปพบแพทย์เพื่อตรวจเพิ่มเติมว่ายังเป็นเรื่องของวัณโรคอยู่หรือไม่ หรือมีสาเหตุอื่นๆที่อาจจะเป็นไปได้เช่นต่อมน้ำเหลืองโตจากการอักเสบหรือติดเชื้อ ก้อนจากต่อมไทรอยด์ ก้อนจากเนื้องอกในชั้นไขมัน หรือเปล่า ให้ไปตามรพ.ที่มีสิทธิ์หรือไปที่คลินิกที่เชื่อมกับรพ.เพื่อขอใบส่งตัวก่อนค่ะ ขณะนี้ไม่ไปคลำที่ก้อนเองบ่อยๆ ยังไม่เอายาอะไรมาทาเอง